ผ่านฉลุย
โดย...ทีมข่าวการเงินโพสต์ทูเดย์
6 พ.ค. 2558

โดย...ทีมข่าวการเงินโพสต์ทูเดย์
การที่ พล.อ.ประยุทธ์ จันทร์โอชา นายกรัฐมนตรี ส่ง พล.ต.อภิรัชต์ คงสมพงษ์ รองแม่ทัพภาคที่ 1 มานั่งเป็นประธานสำนักงานสลากกินแบ่งรัฐบาล ถือว่าถูกที่ถูกเวลา
อันดับแรกการแก้ไขการขายสลากเกินราคา จะต้องดีเดย์วันที่ 1 เม.ย.นี้ ต้องขายคู่ละ 80 บาท จากที่โก่งกันเป็นร้อยกว่า ซึ่งเรื่องนี้ไม่เกินกำลังมือปราบมาเฟียอย่าง พล.ต.อภิรัชต์
นอกจากนี้ ยังมีเรื่องภายในต้องสะสาง อันดับแรกคือการประเมินผลงานรอบ 6 เดือน ของ พล.ต.ฉลองรัฐ นาคอาทิตย์ ผู้อำนวยการสำนักงานสลากกินแบ่งรัฐบาล ที่เข้ามารับตำแหน่งตั้งแต่ปลายเดือน ส.ค. 2557 สำหรับผลการประเมินก็ต้องถือว่านอนมาไม่ต้องบอกก็รู้ว่า “ผ่านฉลุยไม่มีปัญหา” เพราะชาติทหารเพื่อนไม่มีทางทิ้งเพื่อนอยู่แล้ว